ANEXA 1 la HCL NR.        /12.06.2023

REGULAMENT
de organizare şi funcţionare al serviciului social furnizat în comunitate:
Centru de zi de asistență și recuperare pentru persoane vârstnice
cod 8810 CZ-V-I 

Art. 1: Definiţie
(1) Regulamentul de organizare şi funcţionare este un document propriu al Serviciului social "Centrul de zi de asistență și recuperare pentru persoane vârstnice", aprobat prin hotărârea consiliului local prin care a fost înființat, în vederea asigurării funcţionării acestuia, cu respectarea standardelor minime de calitate aplicabile şi a asigurării accesului persoanelor beneficiare la informaţii privind condicile de admitere, serviciile oferite etc.
(2) Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.
Art. 2: Identificarea serviciului social
Serviciul social "Centrul de zi de asistență și recuperare pentru persoane vârstnice ", cod serviciu social 8810CZ-V-I, este înfiinţat şi administrat de furnizorul Primăria Orașului Călimănești - Direcția de Asistență Socială, cu sediul în orașul Călimănești, str. Calea lui Traian, nr. 380, județul Vâlcea, ca structură fără personalitate juridică în cadrul aparatului de specialitate al primarului orașului Călimănești.
Art. 3: Scopul serviciului social
Scopul serviciului social "Centrul de zi de asistență și recuperare pentru persoane vârstnice" este acordarea de servicii sociale persoanelor vârstnice din orașul Călimănești ale căror nevoi pot fi soluționate prin activitățile derulate/serviciile oferite, în vederea depășirii situațiilor de dificultate, prevenirii și combaterii riscului de excluziune socială, promovării incluziunii sociale și creșterii calității vieții.
Activitățile de bază sunt următoarele: 
-	ajutor pentru îngrijirea personală;
-	 terapii de recuperare, reabilitare funcțională, cum ar fi: ședințe de psihoterapie, kinetoterapie, terapie prin masaj, fizioterapie, terapii de relaxare, gimnastică medical;
-	Consiliere psihosocială și informare;
-	Alte activități, după caz: socializare și petrecere a timpului liber, organizare și implicare în activități comunitare și culturale, asistență și support pentru familia persoanei vârstnice, suport pentru realizarea activităților administrative și gestiunea bunurilor, acordare de alimente, ajutoare materiale.
Serviciul social se adresează persoanelor vârstnice cu domiciliul sau reședința pe raza orașului Călimănești, aflate în diferite situații de dificultate (generate fie de veniturile mici, fie de lipsa aparținătorilor, fie de anumite tipuri de afecțiuni cu care sunt diagnosticate).
Art. 4: Cadrul legal de înfiinţare, organizare şi funcţionare
(1) Serviciul social "Centrul de zi de asistență și recuperare pentru persoane vârstnice" funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare, Legea nr. 17/2000, privind asistența socială a persoanelor vârstnice, republicată, cu modificările și completările ulterioare, Legea, nr. 197/2012, privind asigurarea calității în domeniul serviciilor sociale, precum şi ale altor acte normative secundare aplicabile domeniului.
 (2) Standard minim de calitate aplicabil: standarde minime de calitate pentru serviciile sociale acordate în comunitate, organizate ca centre de zi de asistență și recuperare pentru persoane vârstnice
 (3) Serviciul social "Centrul de asistență și recuperare pentru persoane vârstnice " este înfiinţat prin Hotărârea Consiliului Local nr. / 12.06.2023 și funcţionează în cadrul Primăriei Orașului Călimănești - Direcția de Asistență Socială, ca structură fără personalitate juridică.
Art. 5: Principiile care stau la baza acordării serviciului social
(1) Serviciul social "Centrul de zi de asistență și recuperare pentru persoane vârstnice" se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
(2) Principiile specifice care stau la baza prestării serviciilor sociale în cadrul "Centrului de zi de asistență și recuperare pentru persoane vârstnice" sunt următoarele:
a) respectarea şi promovarea cu prioritate a interesului persoanei beneficiare;
b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c) asigurarea protecţiei împotriva abuzului şi exploatării persoanei beneficiare;
d) deschiderea către comunitate;
e) asistarea persoanelor fără capacitate de exerciţiu în realizarea şi exercitarea drepturilor lor;
f) asigurarea în mod adecvat a unor modele de rol şi statut social, prin încadrarea în unitate a unui personal mixt;
g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu.
h) promovarea unui model familial de îngrijire a persoanei beneficiare;
i) asigurarea unei îngrijiri individualizate şi personalizate a persoanei beneficiare;
j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
l) asigurarea unei intervenţii profesioniste, prin echipe pluridisciplinare;
m )asigurarea confidenţialităţii şi a eticii profesionale;
n) responsabilizarea membrilor familiei, reprezentaţilor legale cu privire la exercitarea drepturilor şi îndeplinirea obligaţiilor de întreţinere;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
p) colaborarea centrului/unităţii cu serviciul public de asistenţă socială.
Art. 6: Beneficiarii serviciilor sociale
(1) Beneficiarii serviciilor sociale acordate în "Centrul de zi de asistență și recuperare pentru persoane vârstnice" sunt:
a) persoanele vârstnice cu domiciliul /reședința în orașul Călimănești și ale căror nevoi pot fi acoperite prin activitățile derulate/serviciile oferite.
b) în Centrul de zi de asistență și recuperare pentru persoane vârstnice pot fi admise și persoane care au împlinit vârsta de 55 ani și ale căror nevoi pot fi soluționate prin activitățile derulate cu aprobarea coordonatorului centrului, pe baza anchetelor sociale efectuate de asistentul social. Criteriile de eligibilitate vor fi stabilite de furnizorul de servicii sociale printr-o procedură operațională, cu respectarea legislaţiei speciale şi a misiunii/scopului centrului.
c) în Centrul de zi de asistență și recuperare pentru persoane vârstnice nu pot fi admise persoane cu afecțiuni psihice, persoane cu tulburări de comportament care ar periclita buna desfășurare a activității în unitate. 
 (2)Condiţiile de acces/admitere în centru sunt următoarele:
a) admiterea în cadrul Centrului se face cu aprobarea ordonatorului principal de credite, pe baza dosarului aprobat în prealabil de coordonatorul serviciului, în urma prezentării următoarelor documente:
•	Cerere tip de înscriere;
•	Copie după actul de identitate;
•	Copie după ultimul cupon de pensie;
•	Copie după certificatul de încadrare în grad de handicap (dacă este cazul)
•	Acte medicale dacă este cazul (adeverință medic de familie/medic specialist)
Dosarul de admitere/respingere în Centrul de zi de asistență și recuperare pentru persoane vârstnice este aprobat de ordonatorul principal de credite la propunerea coordonatorului serviciului.
 Centrul de zi de asistență și recuperare pentru persoane vârstnice încheie un contract de furnizare servicii care, alături de cererea de admitere și actele de identitate, formează dosarul personal al beneficiarului. Dosarul de servicii al beneficiarului cuprinde fişa de evaluare/reevaluare şi documentele aferente, planul individualizat de asistenţă şi îngrijire şi fişa de monitorizare servicii.
În baza evaluării nevoilor realizate de personalul de specialitate al Centrului de zi de asistență și recuperare pentru persoane vârstnice se stabilesc, de comun acord cu beneficiarul, serviciile care vor fi asigurate - servicii consemnate în Contractul de furnizare servicii semnat cu fiecare beneficiar, respectiv susţinătorul legal al beneficiarului. Contractul de furnizare servicii este redactat în două sau mai multe exemplare originale, în funcţie de numărul semnatarilor contractului iar un exemplar original al contractului de furnizare servicii se păstrează în dosarul personal al beneficiarului.
 (3)Condiţii de încetare a serviciilor 
Beneficiarii primesc serviciile Centrului de zi de asistență și recuperare pentru persoane vârstnice pe perioada pe care o doresc, cu excepţia situaţiilor speciale prevăzute de lege sau a celor stipulate mai jos.
 Încetarea acordării serviciilor se realizează la cererea sau decizia unilaterală a beneficiarului, prin decizia ordonatorului de credite, pe baza referatului întocmit de coordonatorul centrului sau prin acordul părţilor.
Constituie motiv de încetare a acordării serviciilor sociale următoarele:
a) expirarea duratei pentru care a fost încheiat contractul;
b) acordul părţilor privind încetarea contractului;
c) scopul contractului a fost atins;
d) forţa majoră, dacă este invocată 
e) decesul persoanei
(4)Persoanele beneficiare de servicii sociale furnizate în "Centrul de zi de asistență și recuperare pentru persoane vârstnice" au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să li se garanteze demnitatea, intimitatea şi respectarea vieţii intime;
g) să participe la evaluarea serviciilor sociale primite;
h) să li se respecte toate drepturile speciale în situaţia în care sunt minori sau persoane cu dizabilităţi.
(5) Persoanele beneficiare de servicii sociale furnizate în "Centrul de zi de asistență și recuperare pentru persoane vârstnice"au următoarele obligaţii:
a) să furnizeze informaţii corecte cu privire la identitate, situaţie familială, socială, medicală şi economică;
b) să participe, în raport cu vârsta, situaţia de dependenţă etc. la procesul de furnizare a serviciilor sociale;
c) să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului şi de situaţia lor materială;
d) să comunice orice modificare intervenită în legătură cu situaţia lor personală;
e) să respecte prevederile prezentului regulament.
Art. 7: Activităţi şi funcţii
(1) Principalele funcţii ale serviciului social "Centrul de zi de asistență și recuperare pentru persoane vârstnice" sunt următoarele:
a) de furnizare a serviciilor sociale de interes public general/local, prin asigurarea următoarelor activităţi:
1. reprezintă furnizorul de servicii sociale în contractul încheiat cu persoana beneficiară;
2. informare și consiliere socială, consiliere psihilogică și dezvoltare personală, informare și consigliere juridică, kinetoterapie;
3. socializare și petrecerea timpului liber;
4. terapie ocupațională și activități de relaxare;
5. organizare și implicare în activități comunitare și culturale;
6. suport pentru realizarea activităților administrative și gestionarea bunurilor;
7. asistență și suport pentru familia persoanei vârstnice;
8. asigură servicii medicale de îngrijire și monitorizează starea de sănătate a beneficiarilor.
b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. informare inițială referitoare la modul de organizare și funcționare a centrului, serviciilor disponibile, drepturile și obligațiile beneficiarilor;
2. sesiuni de informare a beneficiarilor privind activitatea proprie;
3.elaborarea anuală a rapoartelor de activitate privind serviciile acordate și performanțele obținute;
4. distribuirea de materiale informative privind activitățile derulate/serviciile oferite;
c) de promovare a drepturilor  beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. sesiuni de instruire a personalului privind respectarea drepturilor beneficiarilorși acordarea serviciilor cu respectarea Codului de etică a Centrului;
2. măsurarea gradului de satisfacție a beneficiarilor cu privire la activitatea desfășurată;
3. încurajarea beneficiarilor de a-și exprima opinia asupra oricăror aspect care privesc activitatea Centrului;
4. sesiuni de informare a beneficiarilor și instruirea a personalului privind identificarea, semnalarea și soluționarea cazurilor de abuz și neglijență în rândul beneficiarilor;
d) de asigurare a calităţii serviciilor sociale prin realizarea următoarelor activităţi:
1. elaborarea instrumentelor standardizate utilizate în procesul de acordare a serviciilor;
2. realizarea de evaluări periodice a serviciilor prestate;
3. planificarea serviciilor de comun acord cu beneficiarii;
4. monitorizarea acordării serviciilor sociale;
e) de administrare a resurselor financiare, materiale şi umane ale centrului prin realizarea următoarelor activităţi:
1. administrarea și coordonarea resurselor în scopul acordării unor servicii de calitate;
2. instruirea personalului în vederea cunoașterii procedurilor utilizate în furnizarea serviciilor;
3. elaborarea documentelor financiar-contabile;
4. fundamentarea bugetului de venituri și cheltuieli cu privire la necesarul material al Centrului de zi de asistență și recuperare pentru persoane vârstnice;
5. asigură dotarea, întreținerea și folosirea eficientă a bazei materiale și a bunurilor din dotare.
Art. 8: Structura organizatorică, numărul de posturi şi categoriile de personal
(1) Serviciul social "Centrul de zi de asistență și recuperare pentru persoane vârstnice" funcţionează cu un număr de 15 persoane, conform prevederilor Hotărârii Consiliului Local nr.    /12.06.2023, din care:
a) personal de conducere: şef de centru;
b) personal de specialitate de îngrijire şi asistenţă; personal de specialitate şi auxiliar;
c) personal cu funcţii administrative, gospodărire, întreţinere-reparaţii, deservire;
d) voluntari.
Instrucţiuni:
1. Structura organizatorică, numărul de posturi şi categoriile de personal care funcţionează în cadrul centrului au fost aprobate prin hotărârea autorităţii administraţiei publice locale prin care s-a aprobat înfiinţarea centrului în subordinea Primăriei Orașului Călimănești – Direcția de Asistență Socială.
2. Încadrarea personalului se realizează cu respectarea numărului maxim de posturi prevăzut în statul de funcţii aprobat.
3. Numărul maxim de posturi pentru funcţii de conducere este: 1post pentru şeful de centru.
 (2) Raportul angajat/beneficiar asigură prestarea serviciilor în cadrul centrului şi se realizează în funcţie de nevoile persoanelor beneficiare, cu respectarea standardelor minime de calitate.

Art. 9: Personalul de conducere
(1) Personalul de conducere: șeful centrului
 (2) Atribuţiile șefului de centru sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare;
d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e) întocmeşte raportul anual de activitate;
f)asigură buna desfăşurare a raporturilor de muncă dintre angajaţii serviciului/centrului;
g) propune furnizorului de servicii sociale aprobarea structurii organizatorice şi a numărului de personal;
h) desfăşoară activităţi pentru promovarea imaginii centrului în comunitate;
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n) numeşte şi eliberează din funcţie personalul din cadrul serviciului, în condiţiile legii;
o) întocmeşte proiectul bugetului propriu al serviciului şi contul de încheiere a exerciţiului bugetar;
p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
q) asigură încheierea cu beneficiarii a contractelor de furnizare a serviciilor sociale;
r) alte atribuţii prevăzute în standardul minim de calitate aplicabil.
(3) Funcţiile de conducere se ocupă prin concurs sau, după caz, examen, în condiţiile legii.
(4) Sancţionarea disciplinară sau eliberarea din funcţie a șefului de centru se face în condiţiile legii.
Art. 10: Personalul de specialitate de îngrijire şi asistenţă. Personal de specialitate şi auxiliar
(1)	Personalul de specialitate:
a) șef centru -1
b) medic - medicină familie -1;
c) asistent medical generalist -2;
d) asistent îngrijire persoane vârstnice -1
e) asistent social -1;
f) fiziokinetoterapeut -1;
g) fizioterapeut -1; kinetoterapeut - 1
h) psiholog -1;
i) nutritionist/diabetician -1;
j) administrator -1;
k) paznic -2)
 l) îngrijitor -1 
(2) Atribuţii ale personalului de specialitate:
a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
b) colaborează cu specialişti din alte centre în vederea soluţionării cazurilor, identificării de resurse;
c) monitorizează respectarea standardelor minime de calitate;
d) sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
e) întocmeşte rapoarte periodice cu privire la activitatea derulată;
f) face propuneri de îmbunătăţire a activităţii în vederea creşterii calităţii serviciului şi respectării legislaţiei;
g) alte atribuţii prevăzute în standardul minim de calitate aplicabil.
Asistentul medical generalist (325901) îndeplinește următoarele atribuţii specifice:
- aplicarea şi executarea legilor şi a altor reglementări legale în vigoare din domeniul
asistenţei sociale şi legislaţia care reglementează sectorul de sănătate, precum şi Codul de etică şi deontologie al asistentului medical şi al moaşei din România;
-desfăşoară activităţi medico-sociale în cadrul Centrului de zi de asistență și recuperare pentru persoane vârstnice;
-acordă primul ajutor la nevoie şi solicită instituţiilor sanitare competente sprijin;
-elaborează acte sau documente conform standardelor în vigoare;
-participă la activităţile Centrului de zi pentru persoane vârstnice şi monitorizează starea de sănătate a vârstnicilor prezenţi la activităţi;
-desfăşoară activităţi de asistenţă medicală ambulatorie, educaţie igienico-sanitară;
monitorizeză parametrii fiziologici (tensiune arterială, glicemie, greutate etc) la cererea beneficiarilor;
-desfăşoară activităţi, în colaborare cu instituţiile din domeniul social, de promovare şi respectare a drepturilor persoanelor vârstnice;
-participă alături de personalul de specialitate la efectuarea evaluărilor/reevaluărilor
nevoilor beneficiarilor şi la întocmirea planurilor de servicii;
-desfăşoară activitatea respectând procedurile de furnizare a serviciilor în Centrul de zi de asistență și recuperare pentru persoane vârstnice;
-păstrează secretul profesional şi confidenţialitatea datelor cu caracter personal şi a
lucrărilor pe care le execută şi au acest caracter.
Asistentul social (263501) îndeplinește următoarele atribuţii specifice:
-elaborarea actelor sau a documentelor privind protecţia şi asistenţa socială conform  Legii nr. 17/2000 privind asistenţa socială a persoanelor vârstnice, cu modificările şi completările ulterioare, Ordinului nr. 2126/2014 privind aprobarea standardelor minime de calitate pentru serviciile sociale acordate în comunitate, organizate ca centre de zi destinate persoanelor adulte şi a altor acte normative din acest domeniu;
-informează şi consiliază beneficiarii şi/sau potenţialii beneficiari cu privire la serviciile/beneficiile sociale la care au dreptul sau pe care le pot accesa şi condiţiile de acordare a acestora;
-organizează, planifică, dezvoltă şi întreţine activităţile Centrului de zi de asistență și recuperare pentru persoane vârstnice în concordanţă cu deontologia profesională;
-întreţine relaţia cu instituţiile implicate în procesul de promovare şi respectare a drepturilor persoanelor vârstnice;
-evaluează/reevaluează persoanele vârstnice care frecventează centrul sau din  comunitate, aflate în situaţii de risc în vederea prevenirii marginalizării sociale;
-întocmeşte anchete sociale pentru persoanele vârstnice în vederea obţinerii unor drepturi;
-întocmeşte dosarul personal şi dosarul de servicii al beneficiarilor centrului;
-planifică împreună cu beneficiarul/reprezentantul legal serviciile acordate;
-monitorizează situaţia beneficiarilor şi acordarea serviciilor;
-cunoaşte şi respectă drepturile beneficiarilor;
-desfăşoară activitatea respectând procedurile de furnizare a serviciilor în Centrul de zi pentru persoane vârstnice;
-păstrează secretul profesional şi confidenţialitatea datelor cu caracter personal şi a lucrărilor pe care le execută şi au acest caracter.
Medicul (221108) îndeplinește următoarele atribuţii specifice:
-evaluaează şi monitorizează starea de sănătate a beneficiarilor Centrului de zi pentru
persoane vârstnice;
-cunoaşte şi aplică măsurile de asepsie generale;
-execută, la nevoie, menevre şi operaţiuni de microchirurgie;
-execută examenul obiectiv sumar;
-prescrie tratamente în funcţie de situaţia specifică fiecărui beneficiar, în conformitate cu deontologia profesională;
-participă alături de personalul de specialitate al Centrului la evaluarea nevoilor, planificarea serviciilor şi monitorizarea acordării serviciilor sociale;
-desfăşoară activitatea respectând procedurile de furnizare a serviciilor în Centrul de zi de asistență și recuperare pentru persoane vârstnice păstrează secretul profesional şi confidenţialitatea datelor cu caracter personal şi a lucrărilor pe care le execută şi au acest caracter;
Psihologul (263411) îndeplinește următoarele atribuţii specifice:
-realizează consilierea psihologică a beneficiarilor sau după caz a membrilor familiei
acestuia;
participă alături de personalul de specialitate din Centrul de zi pentru persoane vârstnice
-la efectuarea evaluărilor/reevaluărilor nevoilor beneficiarilor şi la întocmirea planurilor
de servicii;
-realizează evaluarea psihologică şi întocmeşte fişa psihologică a vârstnicilor care au
solicitat acest serviciu utilizănd instrumente specifice (teste psihologice, scale,
chestionare etc.)
-monitorizeză şi evaluează progresele înregistrate cu fiecare caz în parte;
-stabileşte durata şi frecvenţa şedinţelor, în funcţie de specificul cazului;
-colaborează cu instituţii de specialitate şi medici specialişti pentru cazurile speciale;
-analizează şi monitorizeză situaţia socio-economică a persoanelor aflate în situaţii de
risc din comunitate, în vederea prevenirii marginalizării sociale;
-desfăşoară activitatea respectând procedurile de furnizare a serviciilor în Centrul de zi de asistență și recuperare pentru persoane vârstnice păstrează secretul profesional şi confidenţialitatea datelor cu caracter personal şi a lucrărilor pe care le execută şi au acest caracter;
Art. 11: Personalul administrativ, gospodărie, întreţinere-reparaţii, deservire
Personalul administrativ asigură activităţile auxiliare serviciului social: aprovizionare, mentenanţă, achiziții etc.
 Art. 12: Finanţarea centrului
(1)În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2)Finanţarea cheltuielilor centrului se asigură, în condiţiile legii, din următoarele surse:
a) fonduri externe rambursabile și nerambursabile;
b) buget local;
c) buget de stat;
d)contribuţia persoanelor beneficiare sau a întreţinătorilor acestora, după caz;
e)donaţii, sponsorizări sau alte contribuţii din partea persoanelor fizice ori juridice din ţară şi din străinătate;
f) alte surse de finanţare, în conformitate cu legislaţia în vigoare.